Flokksstjórnarfundur Samfylkingarinnar, haldinn í Suðurnesjabæ 10. október 2026 ályktar eftirfarandi:
Framkvæmdastjórn Samfylkingarinnar er falið það verkefni að skipa starfshóp skipaðan flokksfólki sem skal hefja markvissa vinnu að því að útfæra tillögur að úrræðum og verklagi sem beita má áður en gripið er til frelsissviptingar og vistunar í lokuðum brottfararbúðum í málum umsækjenda um alþjóðlega vernd og annarra útlendinga sem nýsamþykkt lög um brottfarabúðir ná til. 
Starfshópurinn skal einnig vinna tillögur sem miða að því að efla eftirlit með starfsemi brottfararbúða, með þeim lögregluembættum sem að brottfararbúðunum koma og með þeim ferlum sem verða til þess að fólk er vistað í brottfararbúðum. 
Starfshópurinn skal starfa með mannúð og virðingu fyrir mannréttindum að leiðarljósi.
Starfshópurinn skal skila tillögum sínum til framkvæmdastjórnar og þingflokks, og kynna tillögur sínar einnig fyrir málefnanefnd um stjórnarfar og mannréttindi.  

